《南镇会稽山》
明代·王清

稽山遥接越天低，宛转峰峦路欲迷。青霭常浮秦望北，白云却绕禹陵西。

即看修竹含新雨，无数苍松罨碧溪。真气重重吹不散，神灵自合此中栖。

作者简介：（?—1449）明山东济宁人，字一宁。多勇略，能诗。正统中为广东都指挥使。十三年，总督军务。次年，自高州率舟师援广州御黄萧养军，兵败被俘死。有《文通集》八卷。